সেনাবাহিনীকে নিয়ে বিতর্কিত মন্তব্য! নদিয়ায় গ্রেফতার বডি বিল্ডার

ওয়েব ডেস্ক : সোশাল মিডিয়ায় ভারতীয় সেনাবাহিনীকে (Indian Army) নিয়ে কুরুচিকর মন্তব্য। সেই কারণে এক বডি বিল্ডারকে (Bpdy Builder) গ্রেফতার করল পুলিশ (Police)। অভিযুক্ত ওই যুবকের নাম বিশ্বজিৎ বিশ্বাস। তার বিরুদ্ধে ভারতীয় সেনাবাহিনীকে নিয়ে আপত্তিকর মন্তব্য করার অভিযোগ উঠেছিল। তবে এই ধরণের মন্তব্যের কারণে আদালতে দুঃখপ্রকাশ করেছেন তিনি।

সম্প্রতি নদিয়ার (Nadia) ধানতলা থানার আড়ংঘাটা এলাকার বাসিন্দা বিশ্বজিৎ ফেসবুক লাইভে এক ব্যক্তিকে আক্রমণ করেছিলেন। সূত্রের খবর, সেই আক্রমণ করা হয়েছিল ভারতীয় সেনাবাহিনীর (Indian Army) এক জওয়ানকে। তাঁকে আক্রমণ করতে গিয়েই সেনাবাহিনীতে যোগদান নিয়ে কুরুচিকর মন্তব্য করেছিলেন বিশ্বজিৎ। আর সেই ভিডিয়ো সোশাল মিডিয়ায় ভাইরাল হয়েছিল।

আরও খবর : পরিবারের কাছে বকুনি খেয়ে ‘আত্মঘাতী’ কিশোরী! চাঞ্চল্য নদিয়ায়

আর এ নিয়েই বিতর্কের ঝড় ওঠে। সমাজমাধ্যমে এ নিয়ে সরব হতে দেখা যায় অনেক নেটিজেনকে। এর পরেই অভিযুক্ত বডি বিল্ডারের নামে থানায় অভিযোগ দায়ের করা হয়েছিল। তার পরেই গত শুক্রবার বিশ্বজিৎকে গ্রেফতার করে পুলিশ (Police)। শনিবার তাকে তোলা হয় রানাঘাট আদালতে।

অবশ্য সেখানে তিনি তার মন্তব্যের জন্য দুঃখপ্রকাশ করেছেন। আদালতে অভিযুক্ত জানিয়েছে, ‘এক ব্যক্তির সঙ্গে তার ব্যক্তিগত সমস্যা চলছিল। তাকে গালাগালি দিত সে। তা নিয়ে ফেসবুক লাইভে জবাব দিতে গিয়েই সেনাবাহিনীতে যোগদান নিয়ে মন্তব্য করেছিলেন।’ তিনি আরও জানিয়েছেন, এ নিয়ে সোশাল মিডিয়ায় তিনি ক্ষমাও চান, কিন্তু নেটিজেনরা তা গ্রহণ করেননি। সঙ্গে তিনি জানিয়েছেন, তার মন্তব্যের জন্য তিনি দুঃখিত ও লজ্জিত। আদালত যা শাস্তি দেবে তা মাথা পেতে নেব।

দেখুন অন্য খবর :

The post সেনাবাহিনীকে নিয়ে বিতর্কিত মন্তব্য! নদিয়ায় গ্রেফতার বডি বিল্ডার first appeared on KolkataTV.